《春日纪游》
明代·夏鍭

笑逐邻翁乞午觞，酒阑随意散林塘。双禽自睡青苔巷，一杖惊飞翠竹墙。

雨过乍如潘岳圃，花开仍似杜陵庄。春风旁舍悭行乐，何用天涯忆故乡。

作者简介：（1455—1537）明浙江天台人，字德树，号赤城。夏埙子。成化二十三年进士。弘治初，上章忤旨下狱。获释，授南京大理评事，疏陈赋税、马政等弊。有《赤城集》。